Úrad vlády SR						Na rokovanie vlády SR
Sekcia hospodárskej politiky					dňa: 9.10.2002
								 k číslu: 6913/2002
                               	     k bodu: 4
				
S t a n o v i s k o

k Vyhodnoteniu fiškálneho vývoja v 1. polroku 2002
 a predpokladu vývoja do konca roka 2002

I.

	Správu predkladá minister financií na základe Plánu plánu práce vlády Slovenskej republiky na rok 2002. Materiál obsahuje návrh uznesenia vlády SR, Správu k vyhodnoteniu fiškálneho vývoja..., návrh komuniké a tabuľkovú časť.
 
Fiškálny vývoj za verejnú správu SR je hodnotený z hľadiska stavu verejných financií k 30.6.2002 v porovnaní so schváleným a upraveným rozpočtom na rok 2002. Verejná správa je vymedzená ako súhrn štátneho rozpočtu, štátnych fondov, Fondu národného majetku, Slovenského pozemkového fondu, Národného úradu práce, Sociálnej poisťovne, zdravotných poisťovní, krajskej samosprávy a obcí.

	Schodok verejnej správy dosiahol k 30.6.2002 18,4 mld. Sk, t.j. 36,8%-né plnenie upraveného rozpočtu. V pomere k polročnému HDP to predstavuje 3,6% a bez výdavkov na reštrukturalizáciu bánk 1,7%.

II.

Vzhľadom na charakter materiálu sa pripomienkové konanie neuskutočnilo. 

III.

Vyhodnotenie fiškálneho vývoja v 1. polroku 2002 nadväzuje na materiál „Správa o plnení štátneho rozpočtu Slovenskej republiky za 1. polrok 2002“, ktorý vláda vzala na vedomie 4.9.2002. Fiškálny vývoj verejnej správy je v 1.polroku 2002  celkovo priaznivý.

	Pre splnenie celoročného rozpočtu však napriek terajšiemu, pomerne priaznivému hodnoteniu jeho plnenia ministerstvom financií, určité riziká zostávajú na strane príjmov i výdavkov. Ide najmä o signalizovaný výpadok nedaňových príjmov v ŠR a potrebu zabrániť navyšovať výdavky o nerozpočtované požiadavky v ŠR.

Z á v e r:
Vzhľadom na to, že fiškálny vývoj v 1. polroku 2002 bol v súlade s cieľmi rozpočtu na rok 2002, návrh uznesenia odporúčame schváliť.

Bratislava 4.10.2002